**Datum**:**09.03.2020.**  **SAOPŠTENJE ZA MEDIJE**

**Počinje m:tel Playground IoT izazov**

***Prijavite svoju ideju iz oblasti energetske efikasnosti***

Energetska efikasnost podrazumijeva širok opseg djelatnosti koje vode ka povećanju efikasnosti potrošnje, odnosno uštede energije, a Evropska Unija je energetsku efikasnost istakla kao jedan od ključnih načina za postizanje ciljeva održivog razvoja. Stoga je kompanija m:tel pokrenula IoT izazov upravo iz te oblasti i to u mjesecu martu, jer je u ovom mjesecu, tačnije 5. marta obilježen Međunarodni dan energetske efikasnosti.

Izazov je pokrenut u okviru m:tel Playgorund-a i predstavlja edukativno-takmičarski program, a namijenjen je tehnološkoj zajednici Bosne i Hercegovine, odnosno developerima, inženjerima i svima onima koji se bave IoT tehnologijom.

Playground izazovom učesnici okupljeni u timove treba da predlože, a naknadno, uz podršku i mentorstvo u okviru Playground programa, da realizuju hardversko-softversko IoT rješenje koje bi povećalo energetsku efikasnost u nekoj od sljedećih oblasti:

* pomoć građanima i privrednim subjektima da vode računa o svojoj komunalnoj potrošnji kroz povećanje energetske efikasnosti;
* podizanje svijesti javnosti o važnosti energetske efikasnosti, te uticanje na pozitivnu promjenu ponašanja;
* unapređenje energetske efikasnosti u saobraćaju kroz efikasnije upravljanje saobraćajnom infrastrukturom i načinima njenog korištenja;
* unapređenje energetske efikasnosti kroz efikasnije upravljanje, korištenje i zaštitu prirodnih resursa.

Rješenje koje svaki od timova realizuje može da obuhvata jednu ili više navedenih oblasti. Svaki tim treba da bude sastavljen od minimalno 2, a maksimalno 5 članova od kojih minimalno jedan mora da bude punoljetan.

Kompanija m:tel će odabrati maksimalno 10 timova, čija će rješenja biti realizovana u ostalim fazama Playground programa, a odabrani timovi će:

* imati mogućnost korištenja LoRa mreže;
* imati mogućnost korišćenja Mtel Cloud platforme;
* proći kroz intenzivni akceleratorski program poslovne i tehničke podrške (kao što su treninzi sa ciljem validacije ideje, predavanje o IoT tehnologiji, trening prezentacionih vještina);
* moći da računaju na tehničku i biznis mentorsku podršku od strane kompanije m:tel.

Nagradni fond za Playground izazov iznosi 10.000 KM.

Prijave koje sadrže prijedlog IoT rješenja za energetsku efikasnost potrebno je poslati najkasnije do 20. aprila 2020. godine.

Formular za prijavu, detaljan pravilnik Playground izazova, te više detalja o Playground programu potražite na adresi [playground.mtel.ba](https://playground.mtel.ba/). Putem mail adrese [playground@mtel.ba](mailto:playground@mtel.ba) možete uputiti pitanja organizatoru ukoliko su vam potrebna dodatna pojašnjenja.

Kompanija m:tel kroz ovaj program promoviše i daje podršku tehnološkoj zajednici sa ciljem pronalaska partnera i novih poslovnih prilika, stvaranju i jačanju inovativne kulture, te ističe važnost društvene odgovornosti.

Podsjećamo da m:tel Playground predstavlja program u kojem svi zainteresovani imaju priliku da čuju sve o najnovijim tehnološkim trendovima na meetup događajima koji će biti organizovani tokom cijele 2020. godine.

Zato vas pozivamo da se prijavite i redovno pratite sve pozive i novosti na adresi [playground.mtel.ba](https://playground.mtel.ba/).